O‘zbekiston Respublikasi Tashqi iqtisodiy faoliyat milliy banki va uning sho‘ba tuzilmalari faoliyati takomillashtirilishi munosabati bilan O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida

O‘zbekiston Respublikasi Tashqi iqtisodiy faoliyat milliy banki va uning sho‘ba tuzilmalari faoliyatini yanada takomillashtirish, shuningdek qonunchilik normalarining bir xil qo‘llanilishini ta’minlash maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin. 
 2. O‘zbekiston Respublikasi Tashqi iqtisodiy faoliyat milliy banki ushbu qaror bilan Bank ustaviga kiritilayotgan o‘zgartirish va qo‘shimchalarning O‘zbekiston Respublikasi Markaziy bankida qonun hujjatlarida belgilangan tartibda ro‘yxatdan o‘tkazilishini ta’minlasin. 
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin. 
 2. Vazirlar Mahkamasining “O‘zbekiston Respublikasi Tashqi iqtisodiy faoliyat milliy bankining Ustaviga o‘zgartirish va qo‘shimchalar kiritish to‘g‘risida” 2013-yil 23-yanvardagi 15-son qarorida:
 b) quyidagi mazmundagi 21-band qo‘shilsin:
 “21. Belgilab qo‘yilsinki, O‘zbekiston Respublikasi Tashqi iqtisodiy faoliyat milliy banki tomonidan kredit va boshqa majburiyatlarni qoplash hisobiga undirilgan mol-mulkni, bank qurgan va qurayotgan ko‘chmas mulk obyektlarini, shuningdek boshqa obyekt va investitsiyalarni sotishdan olingan mablag‘larga davlat mulkini xususiylashtirishdan olingan mablag‘lar sifatida qaralmaydi”.